钦定古今图书集成/明伦汇编/氏族典/第079卷 > 吴一鸣
## 钦定古今图书集成/明伦汇编/氏族典/第079卷 > 吴一鸣

按《延平府志》：“一鸣，字伯大，南平人。登绍定五年进士，
为潭州益阳县尉。帅李华闻其贤，置之幕下，复荐于
朝，累调泉之德化令。时康维新帅漕，荐之，得调长乐
令。为仇家所诬，去任，行李萧然，邑人号哭于道。执政
后亦知其非罪，复调临安府佥判。时枢密郑清疾作，
遂委代之，官终浙东帅司机宜。”